ועדת הפנים והגנת הסביבה, כנסת 19, פרוטוקול מספר 138, 2013-11-26 14:00

מירי רגב: רגע, מי עוד צריך היה להיות פה היום כדי לאשר את החקיקה הזאת, עורך-הדין תומר רוזנר?

מירי רגב: משרד הפנים, שאמור להציג את זה.

<תומר רוזנר: משרד המשפטים.

מירי רגב: משרד המשפטים פה?

<תומר רוזנר: משרד האוצר.

מירי רגב: משרד המשפטים פה, השלטון המקומי פה.

<תומר רוזנר: משרד האוצר.

מירי רגב: משרד האוצר.

<תומר רוזנר: משרד האוצר מאוד חשוב.

מירי רגב: משרד האוצר איננו פה.

<תומר רוזנר: בלעדיו אי אפשר.

מירי רגב: בלעדיו אי אפשר לעשות את החוק הזה, בלי משרד האוצר.

מירי רגב: אתם מתואמים עם משרד האוצר?

<מרדכי כהן: כן.

מירי רגב: הוא לא פה.

מירי רגב: מה עושים?

מירי רגב: טוב, משרד האוצר מתואם עם שר הפנים.

מירי רגב: הם אישרו את זה.

מירי רגב: אני פותחת את הדיון.

מירי רגב: עורכת-הדין ורד קירו-זילברמן, את יכולה לבדוק רק מה קורה עם משרד האוצר?

מירי רגב: אם הם בדרך או לא?

<מרדכי כהן: דיברתי איתו עכשיו.

<מרדכי כהן: הם קיבלו את זה בהתראה קצרה.

<מרדכי כהן: הוא מבקש שנייצג את עמדתם, תואם את עמדת משרד הפנים.

מירי רגב: אתה תגיד את זה לטובת הפרוטוקול, כי אם הם יחליטו אחרת איך אני אדע מי אומר אמת – אתה או הוא.

<מרדכי כהן: אני אומר?

מירי רגב: טוב, אני מתכבדת לפתוח את דיון ועדת הפנים והגנת הסביבה בנושא הצעת חוק לתיקון פקודת העיריות (מס' 134) (מועד ההחלטה בדבר הטלת ארנונה כללית בשנת בחירות), התשע"ד-2013.

מירי רגב: זאת הצעת החוק, היועץ המשפטי?

מירי רגב: ככה היא נקראת על פי?

<תומר רוזנר: כן.

<תומר רוזנר: מ/818

מירי רגב: מ/818, לטובת הפרוטוקול.

מירי רגב: בעצם, הצעת החוק הזאת היא הצעת חוק די פשוטה.

מירי רגב: בכל שנה העירייה מפרסמת בראשון לדצמבר את סכום הארנונה שלה לשנה הקרובה, והיא צריכה לפרסם את זה 15 ימים ממועד הקביעה.

מירי רגב: הממשלה בגלל הבחירות שהיו, ומשום שחלק מראשי הערים לא הספיקו להיכנס לתפקידם – חלקם נכנסו לתפקידם רק ב-12 לנובמבר - - -

<תומר רוזנר: כולם - - -.

<תומר רוזנר: או כולם, כי יש כאלה שאחר כך.

<מרדכי כהן: סבב שני - - -

דוד ביטן: אבל המועצות - - -

מירי רגב: מתי - - -

דוד ביטן: המועצות מתכנסות רק עכשיו.

דוד ביטן: המועצות - - -.

דוד ביטן: הבעיה היא פשוטה: זה שראש העיר נכנס לתפקיד ב-12 זה לא אומר כלום, כיוון שהמועצות התכנסו לראשונה בין ה-22 ל-27, והן צריכות לבחור ועדות כספים.

דוד ביטן: ועדת כספים צריכה לאשר את צו הארנונה לפני מועצת העיר.

דוד ביטן: זה אומר, יש בעיה.

<מרדכי כהן: 10 ימים.

דוד ביטן: אמנם, ראשון לציון הסתדרה – ב-28 יש לנו דיון על זה – אבל רוב הערים לא הסתדרו - - -

מירי רגב: רוב הערים לא הגיעו - - -.

מירי רגב: בקיצור, הממשלה מבקשת לדחות - - -

<בני כשריאל: אל תשכחו גם את המועצות האזוריות שיש להן בחירות בדצמבר, והן בטח לא יכולות לעשות - - -

דוד ביטן: עוד יותר.

מירי רגב: כן.

דוד ביטן: לא, דווקא זו לא בעיה.

דוד ביטן: - - - דווקא יכולות לפני.

דוד ביטן: אין בעיה.

<מרדכי כהן: - - -

מירי רגב: לא, זה הן יכולות?

<מרדכי כהן: בהתאמה - - -

מירי רגב: זה בהתאמה גם.

מירי רגב: לא, זה גם בהתאמה - - -

דוד ביטן: הן יכולות לפני גם.

<בני כשריאל: איזה ראש מועצה אזורית יעלה את הארנונה לפני הבחירות שלו.

<בני כשריאל: תראה לי אותו, הוא יקבל ממני פרס ישראל.

מירי רגב: אין אחד כזה.

דוד ביטן: זה עולה אוטומטית, הרגע, אבל לא משנה.

<קריאה: - - -

<בני כשריאל: עולה אוטומטית, אבל הוא צריך להעביר את זה בישיבת מועצה אצלו.

<תומר רוזנר: הבעיה היא - - -

דוד ביטן: אבל - - - צו הארנונה הם אומרים שלא יאשרו.

מירי רגב: אחרי שישבנו דיברת עם משרד הפנים?

<תומר רוזנר: ודאי, ודאי.

מירי רגב: יש לנו הסכמות איתם?

<תומר רוזנר: בהחלט, כן.

מירי רגב: יפה.

מירי רגב: אז אנחנו בעצם מדברים על זה שאנחנו דוחים את התאריך לעוד שלושה חודשים.

מירי רגב: קרי, עד ה-12 לפברואר.

מירי רגב: זאת בקשת הממשלה.

מירי רגב: זה אחד.

מירי רגב: דבר שני, אנחנו רצינו להוסיף להצעה הזאת שני תיקונים: האחד, בכל מקרה של בחירה – נניח, סתם לדוגמה: ראש עיר לא נבחר בגלל כתב אישום, ואז יש בעיה של בחירות עם ראש עיר מקומי.

מירי רגב: אז גם בעניין הספציפי הזה, אותו נוהל יהיה גם על ראש העיר ההוא.

מירי רגב: לא רק בעניין של בחירות.

<מרדכי כהן: מוכרזות.

<קריאה: בסדר גמור.

מירי רגב: מה?

<קריאה: בסדר גמור.

<קריאה: אין בעיה.

<מרדכי כהן: בסדר.

<מרדכי כהן: כן.

יעקב אשר: בבחירות שמוכרזות בגלל משהו מסוים.

<מרדכי כהן: כן, כן.

מירי רגב: נכון.

מירי רגב: כל בחירת ראש עיר, בהתאם לזה אנחנו מכניסים את זה.

מירי רגב: הדבר השני שביקשנו להכניס, שהפרסום חייב להיות גם באתר האינטרנט של העירייה.

דוד ביטן: - - - ראש עיר יכול למות גם.

דוד ביטן: מה העניין?

מירי רגב: בסדר - - -

דוד ביטן: - - -

מירי רגב: בדיוק.

מירי רגב: רגע, זה מקובל על משרד המשפטים?

מירי רגב: משרד הפנים ומשרד המשפטים, מקובלות עליכם שתי ההערות האלה?

מירי רגב: היועץ המשפטי, היו עוד שני נושאים שרצינו.

<תומר רוזנר: יש עוד דברים, אבל קודם כל שהם יציגו את ההצעה.

<תומר רוזנר: הם לא הציגו את ההצעה.

מירי רגב: משרד הפנים, נא להקריא ולהציג.

מירי רגב: נא להציג את ההצעה.

מירי רגב: אחר כך נקריא את זה עם התיקונים שלנו.

מירי רגב: אני מבקשת לשמוע את ההתייחסות של היועצת המשפטית של מרכז השלטון המקומי, עורכת-הדין נועה בן אריה, ולאחר מכן התייחסות משרד המשפטים ונעבור להצבעה.

<חזקיה ישראל: אני אבקש להגיב - - -

מירי רגב: כן, התאחדות התעשיינים.

מירי רגב: אז אנחנו ניתן גם להתאחדות התעשיינים להתבטא.

<חזקיה ישראל: מאה אחוז.

מירי רגב: בבקשה.

<מרדכי כהן: רק תוספת אחת:

<מרדכי כהן: הנסיבות ברורות למה נחוץ לעשות את זה.

<מרדכי כהן: זה בהתאמה גם למועצות האזוריות.

<מרדכי כהן: זאת אומרת, מהבחירות - - - שלושה חודשים בהתאמה, פלוס המקרים המיוחדים שיושבת הראש הציגה.

<מרדכי כהן: אנחנו צריכים להבין רק שראשי הרשויות, במידה וזה לא קורה, חלקם כבר קבעו מליאות לארנונה לחמישי, שישי, שבת, ואלה עדיין המעטים.

<מרדכי כהן: זאת אומרת, רוב ראשי הרשויות, במיוחד סבב שני, למרות כל המאמצים, נמצאים במצב שהם לא קבעו ישיבות מליאה, ואז המשמעות שבאופן אוטומטי חל הצו של השנה הקודמת פלוס שיעור עדכון, וזאת פגיעה משמעותית.

יעקב אשר: ובבית משפט, יבואו - - -

מירי רגב: רגע, אז מה קורה כשאנחנו לא מעלים את זה למליאה?

<מרדכי כהן: לכן, אני אומר: זה כל כך מתבקש כדי לאפשר לראש רשות נבחר.

יעקב אשר: לא - - -

<קריאה: לא כל כך מתבקש.

<קריאה: בוא - - -

מירי רגב: טוב.

מירי רגב: אוקיי.

<קריאה: מה קורה - - -

<קריאה: עמדתנו כעמדתם.

מירי רגב: אוקיי, אני מקבלת.

מירי רגב: דרך אגב, הכיוון הזה נראה לי סביר, הוא נראה לי מידתי.

יעקב אשר: היועץ המשפטי, אני מבקש, כי מחר - - -

מירי רגב: חבר הכנסת יעקב אשר, התיקון הזה נראה לי סביר, ומידתי, ונכון וראוי.

מירי רגב: אני לא רואה עם זה בעיה.

מירי רגב: נציגת המרכז לשלטון מקומי, בבקשה.

מירי רגב: היועצת המשפטית, יש לך משהו להוסיף?

<נועה בן אריה: אנחנו כמובן מתואמים עם משרד הפנים, - -

מירי רגב: כולל התוספות שאנחנו - - -

<נועה בן אריה: - - גם - - - בנוסח, וגם בשינויים שמבוקשים על ידי הוועדה.

מירי רגב: על ידי הוועדה מקובלים עליכם.

<נועה בן אריה: אני יודעת שהכוונה בפרסום באינטרנט, הכוונה היא כמובן לצו המיסים.

<נועה בן אריה: זאת אומרת, הפרסום של הצו.

<נועה בן אריה: לא של בקשות - - -

<מרדכי כהן: צו, צו.

<נועה בן אריה: פרסום הצו.

מירי רגב: הרי בתוך החוק כתבתם שאתם מפרסמים את זה באתרים שונים.

מירי רגב: אני רוצה שזה יהיה גם באתר של הרשות המקומית, שזה נראה לי מאוד נכון.

<נועה בן אריה: בהחלט.

<קריאה: בסדר גמור.

<נועה בן אריה: הבנו.

<נועה בן אריה: מאה אחוז.

מירי רגב: משרד המשפטים, בבקשה.

<אריאל צבי: ההצעה מתואמת איתנו, מקובלת עלינו - - -

מירי רגב: תציג את עצמך.

<אריאל צבי: עורך-הדין אריאל צבי, משרד המשפטים.

<אריאל צבי: אנחנו חושבים שהיא לתכלית ראויה, ואנחנו תומכים בה.

מירי רגב: אוקיי.

מירי רגב: התאחדות התעשיינים, בבקשה.

<חזקיה ישראל: חזקיה ישראל, התאחדות התעשיינים.

<חזקיה ישראל: הדחייה בשלושה חודשים יוצרת, מקשה על עסקים - - -

מירי רגב: מה יוצרת?

<חזקיה ישראל: היא מקשה.

<חזקיה ישראל: היא יוצרת אי ודאות.

<חזקיה ישראל: זה ייצור ארנונה רטרואקטיבית מבחינתנו.

<חזקיה ישראל: עכשיו, כשחברה עושה את התחשיבים שלה ואת ההתנהלות הכספית שלה, הייתה מעדיפה שזה יהיה כמו מצב שמקבלת את זה מראש ויכולה לתכנן.

<חזקיה ישראל: לכן, שלושה חודשים – נראה לנו שזו תקופה ארוכה.

<חזקיה ישראל: ניתן לקצר אותה.

מירי רגב: אוקיי.

מירי רגב: תשובה בבקשה של היועצת המשפטית של המרכז לשלטון מקומי.

<נועה בן אריה: אז ראשית, צווי המיסים – אלה שלא משתנים.

<נועה בן אריה: אלה שנשארים כמו השנה שעברה, והארנונה היא לפי נוסחת העדכון האוטומטית, בוודאי קיימת לגביה ודאות.

<נועה בן אריה: לגבי אותן בקשות שמוגשות כדי לשנות את צו המיסים, הרי שאנחנו עדים גם היום למצב שבו יש פער משמעותי בין מועד הגשת הבקשות לאישור הצווים, לבין מועד האישור.

<נועה בן אריה: התוצאה כמובן היא החלה רטרואקטיבית של השינוי: ככל שהשינוי מתקבל ומאושר על ידי השרים במהלך אותה שנת כספים, הרי שהוא מוחל על הנישום בדיעבד, אחורה.

<נועה בן אריה: כמובן שמבחינת יידוע הציבור אנחנו מחויבים היום, על פי החוק, ליידע את הציבור בכתב לגבי הבקשה שהוגשה, לגבי שיעור השינוי שיחול, לגבי שיעור העדכון שיחול ככל שהבקשות תתקבלנה, ואז בהתאם אנחנו מעדכנים.

<נועה בן אריה: הבקשה לא עברה?

<נועה בן אריה: לא מעדכנים.

<נועה בן אריה: לכן, אני לא רואה - - -

מירי רגב: הבנו.

מירי רגב: נותן לך פתרון לא רע, אני חושבת, לעניין הזה.

מירי רגב: ואני שוב חושבת – אתה יודע, אני מאוד מחזיקה מהתאחדות התעשיינים, אתם מגיעים לכל הדיונים פה, ואני חושבת שיש לכם גם הערות ענייניות.

מירי רגב: אבל באמת, אני חושבת ששלושה חודשים זה מאוד מידתי, בעיקר בתקופת בחירות, שיש לנו סבב שני.

מירי רגב: שכמו שאמרו כאן והסביר כאן מר מרדכי כהן, ובאמת הגיעו לכאן נציגי ראשון לציון, תל אביב, ראש עיריית מעלה אדומים, ודיברו איתי הבוקר הרבה מאוד ראשי ערים – צריך לתת להם גם אפשרות לנהל את העיר כראוי.

מירי רגב: עד שהם בוחרים ועדות, עד שהם בוחרים את האנשים לתפקידים שונים.

מירי רגב: יש כל מיני פורומים - - - בוועדות: פורום תכנון ובנייה, ופורום כזה, אז תן להם את הזמן שלהם.

מירי רגב: שלושה חודשים זה בהחלט מידתי.

מירי רגב: ואתה יודע שאני לא מקשה.

מירי רגב: אני לא כל כך מהר מאשרת כל בקשה כאן, אבל באמת אין לי בעיה עם הבקשה הזאת.

<חזקיה ישראל: אוקיי.

מירי רגב: היועץ המשפטי, בבקשה, נא להקריא.

<תומר רוזנר: לפני שאני אקריא אני רק רוצה לומר, זה חשוב שהוועדה תדע: המצב הוא, אנחנו חיים עם המצב הזה, הקיים, הנוכחי, כבר 20 שנה.

<תומר רוזנר: בעצם כבר עברנו לפחות ארבע מערכות בחירות שבהן התעוררה הבעיה או לא הבעיה הזו, במובן הזה שנוצר לחץ זמנים בין מועד הבחירות לבין המועד שנקבע בחוק לקביעת צו הארנונה.

<תומר רוזנר: זה לא שהעירייה – העירייה או הרשות המקומית במקרה הזה – נותרת ללא צו ארנונה, כמובן.

<תומר רוזנר: או כפי שאמר סגן ראש עיריית ראשון לציון: הצו של השנה שקדמה ממשיך לחול, עם שיעור העדכון הרגיל.

<תומר רוזנר: התוספת שמבקשת הממשלה לתקן כאן, וצריך למקד את הדיון כאן, המטרה המרכזית שלה היא לאפשר לרשות המקומית לבקש העלאות חריגות של שיעורי - - -

<קריאה: או הפחתות.

<קריאה: לא, לא, לא, שינויים - - -

<קריאה: או הפחתות.

<קריאות: - - -

<קריאה: שינוי בצו המיסים.

מירי רגב: מה קרה פה?

<קריאה: כי זה לא רק העלאות.

מירי רגב: אז בסדר.

מירי רגב: העלאות, ולטובת הפרוטוקול: או הפחתות.

דוד ביטן: לא, או שינויים.

דוד ביטן: שינויים בצו.

מירי רגב: או שינויים.

<קריאה: או שינויים.

מירי רגב: או שינויים בצו.

<תומר רוזנר: ולכן צריך למקד את הנקודה בעניין.

<תומר רוזנר: אני חושב שהשינוי הוא שינוי שבהחלט מתבקש.

<תומר רוזנר: אני לא חושב שהוא שינוי לא טוב.

<תומר רוזנר: אני רק אומר שצריך להבין, הוועדה צריכה להבין מה משמעותו של השינוי.

מירי רגב: אז בוא תסביר לי.

<תומר רוזנר: המשמעות היא כזאת: אם השינוי הזה לא עובר, נגיד: רשות מקומית שלא תספיק להכין את צו הארנונה שלה עד הראשון בדצמבר, זה לא שהיא נותרת ללא צו ארנונה לשנה הבאה.

<מרדכי כהן: ברור.

<תומר רוזנר: בשנה הבאה יהיה לה צו ארנונה, כמו שהיה לה בשנה שחלפה, עם עדכון - - -

<מרדכי כהן: שיעור העדכון.

<תומר רוזנר: בשיעור העדכון, שהוא מורכב מהשינוי האינפלציוני, ומשינוי של מדד השכר, והשינוי הרגיל.

<תומר רוזנר: זאת אומרת - - -

מירי רגב: אוקיי.

מירי רגב: רגע, אבל היום היא יכולה להעלות ארנונה באישור של מי?

<תומר רוזנר: כדי לעשות שינוי חריג בשיעור הארנונה, זאת אומרת, מעבר לשיעור העדכון הרגיל שחל על כל הרשויות המקומיות, היא יכולה, הרשות המקומית, לבקש לפנות לשר הפנים ולשר האוצר בבקשה שיאשרו לה העלאה חריגה או שינוי - - -

<קריאה: - - - לא העלאה.

<תומר רוזנר: אני עוד לא מכיר רשות מקומית שביקשה הפחתה חריגה.

<קריאה: ודאי שכן.

דוד ביטן: העלאה.

<קריאה: נציג לך כמה כאלה.

<קריאה: בהזדמנות.

<קריאות: - - -

דוד ביטן: - - -

מירי רגב: שקט.

יעקב אשר: אני מכיר רשות כזאת.

<תומר רוזנר: באופן אישי?

יעקב אשר: בני ברק עשתה את זה - - -

מירי רגב: טוב, בבני ברק יש כזה אחוז גבוה של גבייה שזה מדהים.

מירי רגב: נכון, הגזבר?

יעקב אשר: אני אסביר לך.

דוד ביטן: לא, ראשון לציון - - - ארבע שנים 2% - - -

יעקב אשר: תרצי, אני אסביר לך, גברתי.

<בני כשריאל: אנחנו הגשנו בקשה להייטק להוריד, ולא אישרו לנו.

מירי רגב: בכל מקרה, העלאה של ארנונה, אני רוצה רגע להבין, העלאה של ארנונה מחייבת אישור של שר הפנים.

<מרדכי כהן: והאוצר.

<קריאות: והאוצר.

מירי רגב: והאוצר.

מירי רגב: העלאה חריגה.

מירי רגב: ומה זה עלייה חריגה?

<תומר רוזנר: מעבר לשינויים בשכר ובמדד המחירים לצרכן.

מירי רגב: טוב.

מירי רגב: אוקיי.

<מרדכי כהן: בעצם, אם לא מבצעים את התיקון, לא מאפשרים לראשי רשויות - - -

מירי רגב: ולמה הבאתם את התיקון ברגע האחרון, פקידי משרד הפנים?

<תומר רוזנר: ולא ב-20 השנה האחרונות?

מירי רגב: למה הבאתם את זה כל כך?

מירי רגב: למה אתם מביאים לנו?

מירי רגב: תגידו, אתם חושבים שהכנסת עובדת אצלכם?

<מרדכי כהן: לא.

מירי רגב: אז למה אתם מביאים לנו שינוי כזה ברגע האחרון?

דוד ביטן: לא משנה, אבל זה שינוי חיובי.

מירי רגב: אני שואלת אותך:

מירי רגב: למה הדבר הזה מגיע לכנסת כל כך מאוחר?

<קריאה: נכון.

מירי רגב: שאני צריכה בלילה, ב-23:30 בלילה להתקשר למר פיני קבלו, ולהעיר את כל צוות הוועדה כדי להתעסק עם העניין הזה.

מירי רגב: למה?

<מרדכי כהן: לצערי, בעבר, כמו שזה הוצג קודם, בקדנציה הקודמת התקבלה החלטה לא לבצע את הדבר הזה.

<מרדכי כהן: זו לא פעם ראשונה.

<מרדכי כהן: נכנס שר לפני שבעה-שמונה חודשים והבין שזה דבר שיוצר עיוות, ולכן נערכנו לזה.

<מרדכי כהן: למה זה הגיע היום ולא לפני שבוע?

<מרדכי כהן: לזה אין לי תשובה.

<מרדכי כהן: אבל השר הנוכחי נכנס, העבודה הייתה מוכנה, והוא קיבל את ההחלטה הנכונה.

מירי רגב: מר מרדכי כהן, תקשיבו רגע, אני באמת, אני הולכת לקראת משרד הפנים.

מירי רגב: אני חושבת שאנחנו עובדים ביחד בצורה מאוד-מאוד טובה וחשובה למען העיריות ולמען האזרחים.

מירי רגב: אבל צריך להבין שאי אפשר להביא לנו דברים שפג תוקפם, ואנחנו צריכים מהיום להיום לאשר אותם.

מירי רגב: אתם עובדים במשרד לאשר את זה יותר זמן ממה שאנחנו עובדים.

מירי רגב: זה לא הולך ככה.

מירי רגב: אני לא יכולה בערב לשלוח את הצעת החוק לכל חברי הכנסת בשעה 23:30 בלילה.

<מרדכי כהן: אני מקבל את מה שאת אומרת.

מירי רגב: לא עשיתי את זה הבוקר כדי לאפשר להם ללמוד את העניין.

מירי רגב: בצדק גם בהתאחדות התעשיינים כעסו, כי גם הם רצו ללמוד את העניין.

מירי רגב: לא שהם לא מכירים את העניין הזה.

<מרדכי כהן: אני מקבל את הביקורת.

<מרדכי כהן: ההערות - - -

מירי רגב: אני אומרת לכם שוב: ולכן עשיתי את זה בשעה 14:00.

מירי רגב: זה לא שעות של דיונים.

מירי רגב: אני מבקשת שלהבא אל תביאו לנו דברים כאלה ברגע האחרון.

מירי רגב: טוב, אני רוצה לעבור להצבעה.

מירי רגב: להקראה ולהצבעה.

יעקב אשר: אדוני, היועץ המשפטי, רק כדי להסביר ולסבר את אוזנך: האישור של צו הארנונה הוא לא רק העלאה והפחתה, הוא גם הגדרות או סיווגים.

דוד ביטן: שינויים בצו.

<תומר רוזנר: שינוי - - -

יעקב אשר: יש כל מיני עוולות למיניהן בהגדרה שאתה רוצה לתקן אותן, במיוחד ראש עיר חדש שבא ואומר: רגע, למה דבר כזה נחשב ל-?

יעקב אשר: ולכן הכלי הזה הוא כלי חשוב, ואסור שייפול על טכני – על תאריך ועל יום.

יעקב אשר: ואנטי מצטרף לנזיפה של היושבת-ראש - - -

מירי רגב: תודה.

דוד ביטן: זה נכון אבל זה רק בתיאוריה, מכיוון שלמעשה השרים לא מאפשרים שום תיקון כמעט לאורך שנים.

דוד ביטן: הם דוחים את זה על הסף.

<תומר רוזנר: שינוי - - -

<קריאה: לא, לא, לא - - -

<בני כשריאל: - - -

יעקב אשר: תפריד, תפריד - - -

<קריאות: - - -

<איתי חוטר: אפילו אנחנו לא - - -

מירי רגב: וגם אתם, עורכת-הדין נועה בן אריה, גם אתם - - -

<חזקיה ישראל: מר דוד ביטן, אני אראה לך - - -

יעקב אשר: - - - לוקח להם 11 חודשים.

דוד ביטן: - - -

<איתי חוטר: אפילו אנחנו לא - - -

<קריאות: - - -

מירי רגב: חברים, אני רק אומרת פה, גם אתם, השלטון המקומי, צריכים להתעורר בזמן מול משרד הפנים.

מירי רגב: לא, באמת.

<תומר רוזנר: שכבוד היועצים המשפטיים של - - -

<איתי חוטר: אנחנו הרמנו דגל - - -

מירי רגב: אז הרמתם דגל, תרימו דגל גם לנו.

מירי רגב: משרד הפנים היה צריך להעביר את ההצעה הזאת לפני לוועדה, - -

<נועה בן אריה: מאה אחוז, אנחנו - - -

מירי רגב: - - ואני מבקשת להעביר את זה גם לשר.

מירי רגב: וגם השלטון המקומי צריך לעשות את זה.

מירי רגב: אני מבקשת להביא את זה להקראה ולהצבעה.

<תומר רוזנר: מכיוון שהנוסח שיוקרא הוא מעט שונה מהנוסח שפורסם - - -

מירי רגב: משרד המשפטים ומשרד הפנים, נא להקשיב.

מירי רגב: הנוסח הזה הוא נוסח שונה ממה שהבאתם לאור דיון ההכנה שלי שנעשה הבוקר עם היועצים המשפטיים, וזאת עמדת הוועדה.

מירי רגב: אז נא לשמוע את ההקראה.

מירי רגב: זה לא דומה לכחול.

<תומר רוזנר: זה דומה אבל זה לא - - -

מירי רגב: זה שונה.

מירי רגב: זה דומה ושונה.

<תומר רוזנר: כן.

מירי רגב: בבקשה.

<ורד קירו-זילברמן: הצעת חוק לתיקון פקודת העיריות (מס' 134) (מועד ההחלטה בדבר הטלת ארנונה כללית בשנת בחירות), התשע"ד-2013.

<ורד קירו-זילברמן: תיקון סעיף 276 – 1.

<ורד קירו-זילברמן: "בפקודת העיריות (להלן – הפקודה), בסעיף 276, האמור בו יסומן "(א)" ואחריו יבוא: (ב) על אף האמור בסעיף קטן (א), התקיימו בחירות לראש העירייה במקום למועצה - - -" - -

<תומר רוזנר: זה שינוי ראשון.

<תומר רוזנר: כן.

<ורד קירו-זילברמן: - - "- - - בתקופה שמיום ה-1 באוקטובר עד יום ה-31 בדצמבר שלפני שנת הכספים שלגביה מוטלת הארנונה, תתקבל החלטת המועצה בדבר הטלת ארנונה כללית לא יאוחר משלושה חודשים מיום תחילת הכהונה של ראש העירייה, והסיפא, כאמור, בסעיף 24(א) תימחק".

<תומר רוזנר: כלומר, השינוי כאן הוא שהבחירות שהיינו מדברים עליהן, הבחירות לראש העירייה ולא למועצה.

<תומר רוזנר: כפי שאמרת, יושבת-ראש הוועדה, במקרים של בחירות מיוחדות זה יחול - - -

<אבי בניזרי: למה לראש המועצה?

<קריאה: למה לא למועצה?

<קריאה: הבחירות הן בחירות כלליות - - -

<תומר רוזנר: כי לעיתים יש בחירות שהן אינן בחירות כלליות, הן בחירות מיוחדות שמתקיימות רק לראש העירייה, ולכן - - -

<נועה בן אריה: אז אתה אומר: זה מניה וביה?

מירי רגב: אז שזה יהיה גם וגם.

מירי רגב: אני - - -

<נועה בן אריה: אתה אומר, ברגע שאתה אומר לראש המועצה אז ברור מאליו?

<נועה בן אריה: כי זה לא תמיד ברור מאליו.

<קריאה: תכתוב את זה – ו/או - - -

<קריאה: לא, לא - - -

<תומר רוזנר: ההסדר הזה דומה להסדר שנהוג בסעיף 206 לגבי התקציב, כאשר יש בחירות לראש העירייה.

דוד ביטן: מתי יש בחירות רק למועצה?

דוד ביטן: אני לא מבין.

<תומר רוזנר: אני לא מכיר תהליך של בחירות רק למועצה.

דוד ביטן: שיש בחירות רק למועצה – נגמר הסיפור הזה.

יעקב אשר: אין, אין דבר כזה.

<מרדכי כהן: אין עם זה בעיה.

<מרדכי כהן: אין.

מירי רגב: אוקיי.

מירי רגב: מר מרדכי כהן, מבחינתי, משרד הפנים.

מירי רגב: הלאה.

<ורד קירו-זילברמן: "תחילת תוקפה של החלטה בדבר הטלת ארנונה כללית שהתקבלה כאמור, תהיה ביום 1 בינואר של שנת הכספים שלגביה התקבלה".

<ורד קירו-זילברמן: עכשיו, פה אנחנו מציעים להוסיף סעיף קטן חדש (ג), ובו ייאמר: "על אף האמור בסעיף קטן (א), הכריז השר מכוח סעיף 3 כי תושבי אזור פלוני יהיו עירייה, וערב תחילת ההכרזה לא הייתה קיימת באותו אזור, כולו או מקצתו, רשות מקומית אחרת, תתקבל החלטת המועצה בדבר הטלת ארנונה כללית לעניין שנת הכספים בה הוכרזה העירייה, לא יאוחר מ-60 ימים ממועד כינון המועצה של אותה עירייה".

<ורד קירו-זילברמן: תיקון סעיף 277 – 2.

<ורד קירו-זילברמן: "בסעיף 277 לפקודה, אחרי "בתחום העירייה", יבוא "ובאתר האינטרנט של העירייה".

<ורד קירו-זילברמן: הסיפא, החל במילים "ובלבד שאם נתן השר", תימחק.

<ורד קירו-זילברמן: והאמור בסעיף יסומן (א), ואחריו יבוא –(ב) על אף הוראות סעיף קטן (א), התקבלה החלטה כאמור בסעיף 276(ב) או (ג), תפרסם המועצה את ההודעה בדבר שיעורי הארנונה שהחליטה עליהם ומועדי תשלומה, עד 15 ימים לאחר קבלת ההחלטה האמורה".

<ורד קירו-זילברמן: תיקון פקודת המועצות המקומיות – 3.

<ורד קירו-זילברמן: "בפקודת המועצות המקומיות, בסעיף 34א(א), במקום "249ב", יבוא "249 ב, 276, 277".

מירי רגב: בסדר?

מירי רגב: מקובל עליכם, משרד הפנים?

<מרדכי כהן: כן.

<מרדכי כהן: גם משרד האוצר.

מירי רגב: אתה, מה אתה?

מירי רגב: מה התפקיד שלך?

<איתיאל מלאכי: איתיאל מלאכי מהלשכה המשפטית במשרד הפנים.

<איתיאל מלאכי: אפשר רק את ההתחלה של סעיף 2 עם אתר האינטרנט?

<איתיאל מלאכי: לא קלטתי את המשפט.

מירי רגב: כן.

מירי רגב: כן, בבקשה.

<ורד קירו-זילברמן: "בסעיף 277 לפקודה, אחרי "בתחום העירייה", יבוא "ובאתר האינטרנט של העירייה".

<איתיאל מלאכי: בסדר.

<איתיאל מלאכי: ואז זה קופץ לזה.

<איתיאל מלאכי: בסדר.

<ורד קירו-זילברמן: כן.

מירי רגב: בסדר?

מירי רגב: משרד המשפטים, מקובל עליכם?

מירי רגב: בסדר?

מירי רגב: מרכז השלטון המקומי?

<קריאה: מקובל.

מירי רגב: אוקיי.

מירי רגב: אני יכולה לעבור להצבעה?

<תומר רוזנר: בהחלט.

מירי רגב: יפה.

מירי רגב: מי בעד? שלושה.

יעקב אשר: אני במקום חבר הכנסת ישראל אייכלר.

מירי רגב: אז מי בעד?

מירי רגב: שלושה.

מירי רגב: מי נגד?

מירי רגב: אף אחד.

מירי רגב: הצבעה בעד – 3 נגד – אין נמנעים – אין ההצעה להעביר את הצעת חוק לתיקון פקודת העיריות (מס' 134) (מועד ההחלטה בדבר הטלת ארנונה כללית בשנת בחירות), התשע"ד-2013, להצבעה בקריאה שנייה וקריאה שלישית נתקבלה.

מירי רגב: החוק עבר.

<מרדכי כהן: תודה רבה.